sagorsarker/bangla-wikipedia huggingface dataset:
কালিহাতী

কালিহাতী হচ্ছে একটি ছোট শহর যেটি বাংলাদেশের টাঙ্গাইল জেলার কালিহাতি উপজেলার অন্তর্গত। এটি টাঙ্গাইল শহরের ২২ কিলোমিটার উত্তরপূর্বে এবং রাজধানী ঢাকার ১০২ কিলোমিটার উত্তরপশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কালিহাতী শহরের মোট জনসংখ্যা ৩৭,০৩৮ জন। এই শহরে মোট ঘরসংখ্যা ৮৭৩১ টি।
কালিহাতী শহরের গড় স্বাক্ষরতার হার শতকরা ৫৩.৪ ভাগ (পুরুষ ৫৮.৪%, মহিলা-৪৮.৩%)।
পোড়ামাটির সৈন্যবাহিনী

পোড়ামাটির সৈন্যবাহিনী () প্রথম চীন সম্রাট কিন শি হুয়াং এর সমাধীমন্দিরে প্রতিষ্ঠিত পোড়ামাটির তৈরী সৈন্যবাহিনী ও ঘোড়ার মূর্তি। ২১০ থেকে ২০৯ খ্রীঃপূঃ অব্দে নির্মিত এটি একটি সমাধীস্থম্ভ শিল্প। সম্রাটের মৃত্যুর পর তার সমাধীক্ষেত্রে এই মূর্তিগুলো নির্মাণ করা হয়। তৎকালিন বিশ্বাস মতে এই সৈন্যবাহিনী সম্রাট কিন এর মৃত্যুর পরবর্তী জীবনে তার নিরাপত্তা বিধান করবে। ১৯৭৪ সালে শাআনশি প্রদেশের লিন্টং জেলার কৃষকরা মূর্তিগুলো আবিষ্কার করে। সামরিক পদমর্যাদা অনুযায়ী মূর্তিগু‌লোর মা‌ঝে আকারের ভিন্নতা আছে। যেমন, সবচেয়ে লম্বা মূর্তিটি একজন সেনাপতির। টেরাকোটা আর্মিতে যোদ্ধা ছাড়াও রথ ও ঘোড়ার মূর্তি আছে।
টেরাকোটা আর্মি আবিষ্কৃত হয় ২৯ মার্চ ১৯৭৪। প্রদেশের শিআন তে সম্রাট কিন শি এর সমাধিস্থল থেকে আনুমানিক এক মাইল (১.৯ কি.মি) দূরে একদল স্থানীয় কৃষক পাতকুয়া খননের সময় এটি প্রথম দেখতে পায়। স্থানটি ভূগর্ভস্থ জলাধার ও প্রস্রবনের সাথে মিলেমিশে ছিল। কয়েক শতাব্দী ধরে মাঝেমধ্যে এই স্থানে পোড়ামাটির খন্ডিত অংশ, ইট ও অন্যান্য ভবন নির্মাণ সামগ্রী পাওয়া যেত। টেরাকোটা আর্মি ছিল একসাথে দলবদ্ধভাবে প্রাপ্ত প্রাচীন চৈনিক মৃৎশিল্পের সবচেয়ে বৃহৎ নিদর্শন।
রূপক জিন

রূপক জিন একজন ভারতীয় বংশোদ্ভূত হলিউড অভিনেতা। তিনি ২৪ জানুয়ারি ১৯৮৩ সালে ক্যালিফোর্নিয়ার সান ফ্রান্সিস্কোতে একটি ভারতীয় হিন্দু পরিবারে জন্মগ্রহণ করেন।
রয়াল পেইন চলচ্চিত্রে তাঁর "রাজ" ভূমিকায় অভিনয়ের জন্যে তিনি বেশি পরিচিত।
বেকড়া ইউনিয়ন

বেকড়া ইউনিয়ন বাংলাদেশের টাঙ্গাইল জেলার একটি প্রশাসনিক একক।
এটি টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৪ কিলোমিটার দক্ষিণে অবস্থিত। এর উত্তরে গয়হাটা; দক্ষিণে ধুবরিয়া; পূর্বে নাগরপুর, পশ্চিমে সলিমাবাদ।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বেকড়া ইউনিয়নের মোট জনসংখ্যা ১০,৮১১ জন। এই ইউনিয়নে মোট ঘরসংখ্যা ২৪৮৭ টি।
বেকড়া ইউনিয়নের গড় সাক্ষরতার হার শতকরা ৪৫.৮ ভাগ (পুরুষ-৪৮.৩%, মহিলা-৪৩.৭%)।
১ এক্সামিটার

এক্সামিটার (; এসআই প্রতীক: Em) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Em বা ১০৫.৭ আলোক বর্ষ) থেকে শুরু হয়।
১ Em থেকে কম দূরত্ব
১০ Em থেকে বেশি দূরত্ব
২০০২ শীতকালীন প্যারালিম্পিক

২০০২ শীতকালীন প্যারালিম্পিক (অফিসিয়ালিভাবে অষ্টম প্যারালিম্পিক শীতকালীন গেমস) হল প্যারালিম্পিক গেমসের শীতকালীন সংস্করণের ৮ম আয়োজন, যা ২০০২ সালের ৭ - ১৬ মার্চ যুক্তরাষ্ট্রের ইউটাহ রাজ্যের রাজধানী সল্ট লেক সিটিতে অনুষ্ঠিত হয়। এটি আমেরিকা মহাদেশে আয়োজিত প্রথম শীতকালীন প্যারালিম্পিক গেমস এবং প্যারালিম্পিকের পুরনো প্রতীক নিয়ে অনুষ্ঠিত শেষ শীতকালীন প্যারালিম্পিক। ২০০২ শীতকালীন গেমসে নরওয়ের রেগনহিল্ড মাইক্লেবাস্ট স্কিং ও বায়াথলনে পাঁচটি স্বর্ণ পদক জয়লাভ করে প্যারালিম্পিকের সবচেয়ে সফল ক্রীড়াবিদ হয়ে উঠেন, তিনি ২০০২ গেমস পর্যন্ত শীতকালীন প্যারালিম্পিকে ১৭ টি স্বর্ণ সহ ২২ টি জিতেছেন।
২০০২ শীতকালীন গেমসে চারটি ক্রীড়া ৫টি বিভাগে প্রতিযোগিতা অনুষ্ঠিত হয়।
২০০২ শীতকালীন প্যারালিম্পিকে ৩৬ টি দেশ অংশগ্রহণ করে। অ্যান্ডোরা, চিলি, চীন, ক্রোয়েশিয়া, গ্রীক ও হাঙ্গেরি শীতকালীন প্যারালিম্পিক গেমসে প্রথমবারের মত অংশগ্রহণ করে।
স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :
১৯৯৮ শীতকালীন প্যারালিম্পিক

১৯৯৮ শীতকালীন প্যারালিম্পিক (অফিসিয়ালিভাবে সপ্তম প্যারালিম্পিক শীতকালীন গেমস) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৭ম আয়োজন, যা ৫ - ১৪ মার্চ ১৯৯৮ সালে জাপানের নাগানোতে অনুষ্ঠিত হয়। এটি ছিল ইউরোপের বাইরে অনুষ্ঠিত প্রথম শীতকালীন প্যারালিম্পিক গেমস। এ আসরে ৫৭১ জন ক্রীড়াবিদ অংশগ্রহণ করে, যা শীতকালীন প্যারালিম্পিক গেমসের ইতিহাসে সর্বাধিক।
১৯৯৮ শীতকালীন প্যারালিম্পিকে ৫ টি ক্রীড়া ৩৪ বিষয়ে প্রতিযোগিতা অনুষ্ঠিত হয়।
স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :
সুদীপ্তা চক্রবর্তী

সুদীপ্তা চক্রবর্তী একজন বাঙালী অভিনেত্রী; তিনি সাধারণত টলিউড এবং বিভিন্ন মঞ্চে অভিনয় করেন। ঋতুপর্ণ ঘোষ পরিচালিত বাড়িওয়ালি বোয়ে মালতী চরিত্রে সহ-নায়িকা হিসেবে অভিনয়ের জন্য তিনি রাষ্ট্রীয় চলচ্চিত্র পুরস্কার লাভকরেন।
সুদীপ্তা চক্রবর্তী "আলিপুর বহু-উদ্দেশীয় সরকারী বালিকা বিদ্যালয়" থেকে মধ্যশিক্ষা সম্পূর্ণ করেন। এবং ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে ইংরেজি বিষয়ে স্নাতক হন।
তার বোন বিদিপ্তা চক্রবর্তীও একজন অভিনেত্রী
১৯৯৪ শীতকালীন প্যারালিম্পিক

১৯৯৪ শীতকালীন প্যারালিম্পিক (অফিসিয়ালিভাবে ষষ্ঠ শীতকালীন প্যারালিম্পিক নামে পরিচিত) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৬ষ্ঠ আয়োজন ১০ - ১৯ মার্চ ১৯৯৪ সালে নরওয়ের লিলেহামারে অনুষ্ঠিত হয়। আন্তর্জাতিক অলিম্পিক কমিটি (আইওসি) এবং আন্তর্জাতিক প্যারালিম্পিক কমিটি (আইপিসি) এর মধ্যে সম্পাদিত সহযোগিতা চুক্তি অনুযায়ী এটাই ছিল প্রথম শীতকালীন প্যারালিম্পিক গেমস, যা শীতকালীন অলিম্পিক গেমসের সাথে একই শহরে অনুষ্ঠিত হয়।
১৯৯৪ শীতকালীন প্যারালিম্পিক ছিল আন্তর্জাতিক প্যারালিম্পিক কমিটি কর্তৃক আয়োজিত প্রথম শীতকালীন প্যারালিম্পিক গেমস। এর পূর্বের শীতকালীন গেমসসমূহ আইপিসি এর আয়োজন ছিল না।
১৯৯৪ শীতকালীন প্যারালিম্পিকে ৪ টি ক্রীড়ার ৫ বিভাগে প্রতিযোগিতা অনুষ্ঠিত। আইস স্লেজ হকি শীতকালীন প্যারালিম্পিক গেমসে প্রথমবারের মত অন্তর্ভুক্ত করা হয়।
স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :
দপ্তিয়র ইউনিয়ন

দপ্তিয়র ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৬ কিলোমিটার দক্ষিণে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, দপ্তিয়র ইউনিয়নের মোট জনসংখ্যা ২৬,৩৩৬ জন। এই ইউনিয়নে মোট ঘরসংখ্যা ৫৬৭৭ টি।
দপ্তিয়র ইউনিয়নের গড় সাক্ষরতার হার শতকরা ৩৫.৬ ভাগ (পুরুষ-৪১.৪%, মহিলা-৩০.১%)।
ইদ্রিস ইবনে আবদুল্লাহ

ইদ্রিস ইবনে আবদুল্লাহ () ছিলেন ইদ্রিসি রাজবংশের প্রতিষ্ঠাতা এবং প্রথম শাসক। তিনি ৭৮৮ থেকে ৭৯১ সাল পর্যন্ত শাসন করেছেন। তার প্রতিষ্ঠিত রাজবংশ মরক্কোতে ইসলামের বিস্তারে ভূমিকা রেখেছে। বংশগত দিক থেকে তিনি রাসুল মুহাম্মাদ এর প্র-প্র-প্র-দৌহিত্র এবং হাসান ইবনে আলীর প্র-পৌত্র।
ইদ্রিস ইবনে আবদুল্লাহ ছিলেন রাসুল মুহাম্মাদ এর দৌহিত্র হাসান ইবনে আলীর প্র-পৌত্র। ইদ্রিসের ভাই মুহাম্মদ ও ইবরাহিম বিদ্রোহকালে আব্বাসীয়দের হাতে নিহত হন। ৭৮৬ সালে ফাখের যুদ্ধে পরাজয়ের পর ইদ্রিস পালিয়ে যেতে সক্ষম হন এবং মাগরেবে (বর্তমান মরক্কো) আশ্রয় নেন। এখানে তিনি ইদ্রিসি রাজবংশের প্রতিষ্ঠা করেন।
৭৮৯ সালে তিনি ওয়ালিলায় আসেন। এখানে জারহুন পাহাড়ের নিকটে মাওলাই ইদ্রিস শহর প্রতিষ্ঠা করেন। এই শহরটি স্থানীয় বার্বা‌রদের আবাসস্থলের পাশে ছিল। এছাড়া তিনি ফেজ শহরও প্রতিষ্ঠা করেছিলেন। ইদ্রিস আওরাবা নেতা ইসহাক বিন মুহাম্মদের কন্যা কানজাকে বিয়ে করেন। ইদ্রিসি রাজবংশের প্রতিষ্ঠার মাধ্যমে আন্দালুসের পর আব্বাসীয় খিলাফত থেকে স্বাধীন দ্বিতীয় মুসলিম রাষ্ট্রের জন্ম হয়।
ইদ্রিস উত্তর মরক্কোর অনেক অঞ্চল জয় করেছিলেন। ৭৮৯ সালে তিনি তিলামসান অধিকার করেন। ৭৯১ সালে তিনি আব্বাসীয় গুপ্তচরের হাতে বিষপ্রয়োগে নিহত হন। তাকে মাওলাই ইদ্রিসে দাফন করা হয়।
শেম এনগোচে

শেম ওবাদো এগোচি (জন্ম; জুন ৬, ১৯৮৯), সম্পূর্ণ নাম শেম এগোচি। একজন কেনীয় ক্রিকেটার। তার ভাই লামেক ওনিয়াঙ্গো জেমস এগোচি এবং নেহেমিয়া ওধিয়াম্বোও কেনীয় ক্রিকেটার।
ওধিয়াম্বো এবং তার অন্য দুই ভাই নেহেমিয়া ওধিয়াম্বো এবং জেমস এগোচির সঙ্গে কেনিয়ার হয়ে ক্রিকেট বিশ্বকাপ খেলেন। ক্রিকেটের এই আসর অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ২০১১ সালে ১৯ ফেব্রুয়ারি থেকে ২ এপ্রিল পর্যন্ত।
পাকুটিয়া ইউনিয়ন

পাকুটিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৪০ কিলোমিটার দক্ষিণ-পূর্বে এবং রাজধানী ঢাকা শহরের ৬৪ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, পাকুটিয়া ইউনিয়নের মোট জনসংখ্যা ১৮,১৮৪ জন। এই ইউনিয়নে মোট ঘরসংখ্যা ৪২৯০ টি।
পাকুটিয়া ইউনিয়নের গড় সাক্ষরতার হার শতকরা ৪৯.১ ভাগ (পুরুষ-৫৪.৫%, মহিলা-৪৪.৫%)।
প্যারালিম্পিকে সিয়েরা লিওন

সিয়েরা লিওনের প্যারালিম্পিকে অভিষেক হয় আট্লান্টায় অনুষ্ঠিত ১৯৯৬ গ্রীষ্মকালীন প্যারালিম্পিকে অংশগ্রহণের মাধ্যমে, যাতে কেলি মারাহ নামে একজন মাত্র ক্রীড়াবিদ অংশগ্রহণ করেছিল, যিনি ৬ টি ইভেন্টে নাম নিবন্ধন করলেও মাত্র একটি ইভেন্টে অংশ নেয়। কিন্তু কোন পদক জিততে পারেনি। ২০১২ গ্রীষ্মকালীন প্যারালিম্পিকে সিয়েরা লিওনের প্রতিনিধিত্ব করেন মোহাম্মদ কামারা। তিনি পুরুষদের ট্রাক অ্যান্ড রোড ১০০ ও ২০০ মিটার ইভেন্টে অংশগ্রহণ করেন। তবে কোন পদক পাননি।
সিয়েরা লিওন কখনো শীতকালীন প্যারালিম্পিকে অংশগ্রহণ করেনি।
মোকনা ইউনিয়ন

মোকনা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৬ কিলোমিটার দক্ষিণে-পূর্বে  এবং নাগরপুর ইউনিয়নের ১২ কিলোমিটার পূর্বে ।পাকুটিয়া থেকে ১০-১৫ পশ্চিমে । কোনড়া থেকে ৪-৫ কিলোমিটার দক্ষিণে অবস্থিত ।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মোকনা ইউনিয়নের মোট জনসংখ্যা ২২,০৪০ জন। এই ইউনিয়নে মোট ঘরসংখ্যা ৫২৪৬ টি।
মোকনা ইউনিয়নের গড় সাক্ষরতার হার শতকরা ৪২.৪ ভাগ (পুরুষ-৪৬%, মহিলা-৩৯.৩%)।
গুজরাত লায়ন্স

গুজরাত লায়ন্স আইপিএল এর একটি প্রাক্তন দল। দলটির হোম গ্রাউন্ড ছিল রাজকোট।
বিশেষ অবদানগুলি হাইলাইট করা হলো
অ্যাশলে নার্স

অ্যাশলে রেনাল্ডো নার্স (; জন্ম: ২২ ডিসেম্বর, ১৯৮৮) বার্বাডোসে জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি।
ঘরোয়া লিস্ট এ ও টুয়েন্টি২০ ক্রিকেটে বার্বাডোসের প্রতিনিধিত্ব করছেন তিনি। দলে তিনি মূলতঃ ডানহাতি অফ ব্রেক বোলিং করে থাকেন। পাশাপাশি ডানহাতি ব্যাটসম্যান হিসেবেও দলে ভূমিকা রাখছেন অ্যাশলে নার্স।
২১ এপ্রিল, ২০১১ তারিখে সফরকারী পাকিস্তানের বিপক্ষে টুয়েন্টি২০ আন্তর্জাতিকে অংশগ্রহণের মাধ্যমে অভিষেক ঘটে। খেলায় তিনি নির্ধারিত ৪ ওভারে ৩৩ রান দিলেও কোন উইকেট লাভে ব্যর্থ হন। এরপর নিজস্ব দ্বিতীয় খেলায় সফরকারী ভারতের বিপক্ষে বেশ ভাল বল করেন ৪-০-২৩-০।
মিতব্যয়ী বোলার নার্স বার্বাডোসের পক্ষে টুয়েন্টি২০ ক্রিকেট খেলছেন। এ পর্যন্ত দুইটি লিস্ট এ খেলায় অংশ নিলেও এখন তার প্রথম-শ্রেণীর ক্রিকেটে অভিষেক ঘটেনি।
রবি তেজা

রবি শংকর রাজু () যিনি ২৬ জানুয়ারি ১৯৬৮ সালে জন্মগ্রহণ করেন এবং তিনি "মাসমহারাজা" নামেও জনপ্রিয়। হলেন একজন ভারতীয় চলচ্চিত্রের অভিনেতা, যিনি তেলুগু চলচ্চিত্রে তাঁর কাজের জন্য পরিচিত। তিনি ব্যাপকভাবে তেলুগু সিনেমার সবচেয়ে জনপ্রিয় এবং সবচেয়ে বেশি পারিশ্রমিক পাওয়া অভিনেতাদের মধ্যে একজন হিসেবে বিবেচিত হন। তিনি ষাটটিরও বেশি ছবিতে আবির্ভূত হন। তিনি নন্দি বিশেষ জুরি পুরস্কার লাভ করেন ১৯৯৯ সালে এবং ২০০২ সালে নি কোসাম (১৯৯৯), খাদ্গাম (২০০২) ছবিতে এবং ২০০৮ সালে নেনিন্থে ছবির জন্য তাকে সেরা নায়ক হিসেবে পরিগণিত করে নন্দি পুরস্কারে ভূষিত করা হয়।
তিনি তার কর্মজীবন শুরু করেন কারথাভইয়াম (১৯৯০) এবং ধাপে ধাপে আরো কিছু ছবি চৈতন্য (১৯৯১), আজ কা গুন্ডা রাজ (১৯৯২), আল্লারি প্রিয়ূদু (১৯৯৩) এবং নিন্নে পেল্লাদাতা (১৯৯৬)-তেও তিনি ছোট ছোট চরিত্রে অভিনয় করেন।
১৯৯৯ সালে রবি তেজা নি কোসাম ছবি দিয়ে তার পেশাদারী কর্মজীবন শুরু করেন এবং অভিনয়ের জন্য নন্দী পুরস্কার লাভ করেন। তার অন্যান্য যে কাজগুলোর মাধ্যমে তাকে জনপ্রিয় করে তোলে সেগুলো হলো "সিন্দুরাম", "ইডিয়ট", "আভুনু ভাল্লিদ্দারু ঈশতা পাদ্দারু, খাদগাম, আম্মা নান্না ও তামিলা আম্মায়ি, ভেঙ্কি, না অটোগ্রাফ, ভাদ্রা, ভিক্রমারকুডু, দুবাই সেনু, কৃষ্ণা, কিক্‌" ও "কিক ২", "ডন সেনু, মিরাপাকায়, বালুপু", "পাওয়ার" এবং "বেঙ্গঙ্গল টাইগার".
২০১২ সালে "ফরবেস" ভারতের ১০০ জনের তারকার মধ্যে তাকে ৫০তম স্থানে তালিকাবদ্ধ করা হয়, যাদের বাৎসরিক আয় রুপি। ২০১৩ সালে রুপি বাৎসরিক আয় অনুসারে ৬৮ স্থান অধিকার করেন। ২০১৫ সালে রুপি বাৎসরিক আয় অনুসারে ৭৪ স্থান পান।
তুমি আসবে বলে (২০১২-এর চলচ্চিত্র)

তুমি আসবে বলে ২০১২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়ছবিটির কাহিনি ও চিত্রনাট্য লিখেছেন আশরাফুর রহমান। ইমপ্রেস টেলিফিল্ম লিমিটেডের প্রযোজনায় সুস্থধারার চলচ্চিত্র স্লোগান নিয়ে ছায়াছবিটি পরিচালনা করেছেন আশরাফুর রহমান। চলচ্চিত্রটির প্রধান চরিত্রে অভিনয় করেছেন নিরব ও নিপুন। ছায়াছবিটি ২০১২ সালের ঈদুল ফিতরে সারাদেশে মুক্তি পায়।
তুমি আসবে বলে চলচ্চিত্রটির চিত্রগ্রহণ শুরু হয় ২০০৯ সালে। প্রথমে নাম রাখা হয় "তুমি আসবে বলে ভালবাসবে বলে", পরে তা ছোট করে "তুমি আসবে বলে" রাখা হয়। চলচ্চিত্রটির নির্মাণ কাজ শেষ হলে বাংলাদেশ চলচ্চিত্র সেন্সর বোর্ড থেকে ২০১২ সালের ১৮ জুলাই সেন্সর ছাড়পত্র পায়।
চলচ্চিত্রটি ঈদুল ফিতরে ঢাকায় ও ঢাকার বাইরে ১০টি প্রেক্ষাগৃহে মুক্তি পায়। মধ্যপ্রাচ্যের বাংলাদেশী দর্শকদের কথা মাথায় রেখে চলচ্চিত্রটি সেপ্টেম্বর মাসের ১৪ তারিখ কাতারের দোহার গালফ অডিটোরিয়ামে মুক্তি দেওয়া হয়।
তুমি আসবে বলে চলচ্চিত্রের গানে কণ্ঠ দিয়েছেন রুনা লায়লা।
জাতীয় চলচ্চিত্র পুরস্কার
ভূঞাপুর

বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভূঞাপুর শহরের মোট জনসংখ্যা ২৮,৭০৮ জন। এই শহরে মোট ঘরসংখ্যা ৬৮৫৪ টি।
ভূঞাপুর শহরের গড় স্বাক্ষরতার হার শতকরা ৭৯ ভাগ (পুরুষ ৬১.৭%, মহিলা-৫৬.২%)। এখানে স্কুল, কলেজ, মাদ্রাসা আছে:
শাহ সুলতান বলখী মাহিসাওয়ার

শাহ সুলতান বলখী () বা শাহ সুলতান বলখী মাহিসাওয়ার একাদশ শতাব্দির মুসলিম ধর্ম প্রচারক। তিনি পুণ্ড্রবর্ধন (বর্তমান বগুড়া জেলা) এবং সন্দ্বীপে ইসলাম প্রচার করেছিলেন।
অন্য এক সূত্রে জানা যায়, ইতিহাসবিদ প্রভাষ চন্দ্র সেন রচিত ‘বগুড়ার ইতিহাস’ (১৯১২ সালে প্রকাশিত) গ্রন্থে উল্লেখ আছে, ১০৪৩ সালে (হিজরী ৪৩৯) রাজা নরসিংহ বা পরশুরামকে আফগানিস্তান থেকে আগত ইসলাম ধর্ম প্রচারক সুফী শাহ সুলতান বলখী যুদ্ধে পরাজিত ও নিহত করেন। 
তিনি আফগানিস্তানের বালখ রাজ্যের সম্রাট ছিলেন। তিনি ছিলেন বালখ রাজ্যের সম্রাট শাহ আলী আসগরের পুত্র, পিতার মৃত্যুর পর তাকেই সম্রাট হিসেবে ঘোষণা করা হয় কিন্তু তিনি তার সাম্রাজ্য ছেড়ে দরবেশ হয়েছিলেন, ৪৪০ হিজরীতে তিনি পুন্ড্রবর্ধনে আসার আগে প্রথমে বাংলার সন্দ্বীপে পৌছেন। পরে তিনি মহাস্তান গড়ে (পুন্ড্রবর্ধনের রাজধানী) আসেন।
সুলতান বলখী ১৪শ শতাব্দীতে পুন্ড্রবর্ধনের রাজা পরশুরামকে পরাজিত করে পুন্ড্রবর্ধন জয় করেন অন্য একটি উৎস থেকে জানা যায় তিনি ১৩৪৩ খ্রিস্টাব্দে রাজা পরশুরামকে পরাজিত করেন পরশুরাম ছিলেন পন্ড্রবর্ধনের শেষ রাজা কথিত আছে শাহ সুলতান তার শীষ্যদের নিয়ে ফকিরবেশে একটি মাছ আকৃতির নৌকাতে করে মহাস্থানগড় এসেছিলেন সেখান থেকে তার নাম এসেছে মাহিসাওয়ার (মাছের পিঠে করে আগমণকারী) এবং তিনি বলখ থেকে এসেছিলেন সেজন্য তাকে শাহ সুলতান বলখী ও বলা হয়। মহাস্থানগড় পৌছে তিনি ইসলামের দাওয়াত দিতে থাকেন, প্রথমে রাজা পরশুরামের সেনাপ্রধান, মন্ত্রি এবং কিছু সাধারণ মানুষ ইসলামের বার্তা গ্রহণ করে মুসলিম হয়, এভাবে পুন্ড্রবর্ধনের মানুষ হিন্দু ধর্ম থেকে ইসলাম ধর্ম গ্রহণ করতে থাকলে রাজা পরশুরামের সাথে শাহ সুলতানের বিরোধ বাধে এবং এক সময় যুদ্ধ শুরু হয়, যুদ্ধে রাজা পরশুরাম পরাজিত এবং মৃত্যু বরন করেন। বাবার মৃত্যুর সংবাদ শুনে রাজার মেয়ে রাজকন্যা শিলাদেবী করতোয়া নদীতে ডুবে মরেন।  তার ডুবে যাওয়ার আশেপাশের অঞ্চলটি শিলা দেবীর ঘাট হিসাবে পরিচিত।
বালখী কীভাবে এবং কখন মারা গিয়েছিল তা অজানা।  ১৬৮৫ সালে মোঘল সম্রাট আওরঙ্গজেবের রাজত্বকালে বলখীর দরগা ভাড়ামুক্ত জমি ছিল এবং সৈয়দ মুহাম্মদ তাহির, সৈয়দ আবদুর রহমান এবং সৈয়দ মুহাম্মদ রেজাকে সনদ জারি করা হয়েছিল।  বালখীর মাজারে গেট প্রবেশের নাম "বুড়ি কা দরজা" যা মুঘলরা তৈরি করে। ১৭১৯ সালে সম্রাট ফররুখসিয়রের রাজত্বকালে খোদাদিল মাজারের নিকটে একটি বৃহত একক গম্বুজ বিশিষ্ট মসজিদ নির্মাণ করেছিলেন যা আজও প্রচলিত রয়েছে।
সোনালী বাঘ

সোনালী বাঘ হল বাঘ বিশেষত রয়েল বেঙ্গল টাইগার এর একটি মিউট্যান্ট। বিশেষ জিন মিউটেশন এর কারণে এদের গায়ের লোম কমলা না হয়ে হয় সোনালী। এরা কোন আলাদা প্রজাতি বা আলাদা উপপ্রজাতি নয়। এরা সাদা বাঘ এর মত বেঙ্গল টাইগার এর একটি বর্ণসংকর।
সোনালী বাঘএর সংখ্যা ৩০-এরও কম। বাংলা বাঘ ও সাইবেরিয়ার বাঘের মধ্যেও এই পরিব্যক্তির কথা জান গেছে। সোনালী বাঘ golden tabby বা Strawberry Tiger নামেও পরিচিত। 
বিংশ শতকের শুরুর দিকে এই বাঘ বনে পাওয়া যেতো বলে জানা যায়। শেষ বন্য সোনালি বাঘকে মহীশুরের বনে শিকার করা হয়েছিলো। এই বাঘগুলি ডোরাহীন বা প্রায় ডোরাহীন হয়। বিশেষত পেটের দিকে ডোরা থাকেই না।
"ভীম" নামে এক পোষা বাঘকে পালিত সোনালি বাঘের পুর্বপুরুষ মনে করা হয়।
যেহেতু এরা বেঙ্গল টাইগার এর পরিব্যক্তি, তাই এদের আকার বেঙ্গল টাইগার এর মতই হয়। পুরুষ দের ওজন ১৭০-২৫৮ কেজি আর স্ত্রীদের ওজন ১০০-১৫০ কেজি পর্যন্ত হয়।
বুনো অবস্থায় এখন আর সোনালী বাঘ পাওয়া যায় না। পৃথিবীর বিভিন্ন চিড়িয়াখানায় এ বাঘ দেখতে পাওয়া যায়।
সোনালী বাঘ পৃথিবীর মধ্যে আছে মাত্র গুটি কয়েক। তারই একটা সিতেশ বাবুর চিড়িয়াখানায় রয়েছে
উত্তর আমেরিকার অনেক চিড়িয়াখানায় সোনালী বাঘের দেখা মিলবে। বিশেষত Buffalo Zoo তে সোনালী বাঘ আছে।
অস্ট্রেলিয়ার ড্রিম ওয়ার্ল্ড এ সোনালী বাঘের দেখা মিলবে।
যুক্তরাজ্য, জার্মানি ও বেলজিয়াম এর কয়েকটি চিড়িয়াখানায় এ বাঘের দেখা
মিলবে।
সংযুক্ত আরব আমিরাতে এ বাঘের দেখা মিলবে।
বাঘ
বেঙ্গল টাইগার
সাদা বাঘ
এভিন লুইস

এভিন লু্‌ইস (; জন্ম: ২৭ ডিসেম্বর, ১৯৯১) ত্রিনিদাদে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ওয়েস্ট ইন্ডিজের ঘরোয়া ক্রিকেটে ত্রিনিদাদ ও টোবাগো জাতীয় ক্রিকেট দলের প্রতিনিধিত্ব করছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলে থাকেন।
২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ দলের প্রতিনিধিত্ব করেন। ঐ প্রতিযোগিতায় তিনি তিনটি খেলায় অংশ নেন। এরপূর্বে ২০০৯-১০ মৌসুমের ঘরোয়া সীমিত ওভারের প্রতিযোগিতা ডব্লিউআইসিবি প্রেসিডেন্টস কাপে দলের প্রতিনিধি ছিলেন।
মার্চ, ২০১২ সালে আঞ্চলিক চারদিনের প্রতিযোগিতায় ত্রিনিদাদ ও টোবাগো দলের পক্ষে প্রথম-শ্রেণীর ক্রিকেটে অভিষেক ঘটে লুইসের। ঐ বছরের শেষদিকে দক্ষিণ আফ্রিকায় অনুষ্ঠিত ২০১২ সালের চ্যাম্পিয়ন্স লীগ টুয়েন্টি২০ প্রতিযোগিতায় শ্রীলঙ্কার ইউভা নেক্সট দলের বিপক্ষে একটিমাত্র খেলায় অংশ নেন।
মার্চ, ২০১৬ সালে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে লেন্ডল সিমন্সের পরিবর্তে তাকে দলে অন্তর্ভুক্ত করা হয়। ২৭ মার্চ, ২০১৬ তারিখে নাগপুরে অনুষ্ঠিত খেলায় আফগানিস্তানের বিপক্ষে তার টুয়েন্টি২০ আন্তর্জাতিকে অভিষেক ঘটে।
আব্দুল মালিক

জাতীয় অধ্যাপক ডা. আব্দুল মালিক (জন্ম: ১ ডিসেম্বর ১৯২৯) হৃদরোগের চিকিৎসায় যিনি বাংলাদেশের দেশের পথিকৃৎ। তিনি সরকার কর্তৃক জাতীয় অধ্যাপক মনোনীত হয়েছেন।
আব্দুল মালিক ১ ডিসেম্বর ১৯২৯ সালের ১ ডিসেম্বর দক্ষিণ সুরমা উপজেলার কুচাই ইউনিয়নের পশ্চিমভাগ গ্রামে জন্মগ্রহণ করেন। তার পিতার নাম মরহুম ফুরকান আলী, মাতার নাম মরহুমা সৈয়দা নুরুন্নেছা খাতুন। প্রাইমারি স্কুল শেষে ১৯৩৯ সালে সিলেট সরকারি হাইস্কুলে ভর্তি হন। ১৯৪৭ সালে মেট্রিক (এসএসসি) পরীক্ষায় অংশ নিয়ে স্টার মার্কসহ প্রথম বিভাগে উত্তীর্ণ হন এবং সরকারি বৃত্তি পান। তখন এ ধরনের ফলাফল বেশ গৌরবের বিষয় ছিল। মেট্রিক পাসের পর সিলেট সরকারি এমসি কলেজে ভর্তি হন। ১৯৪৯ সালে আইএসসি পরীক্ষায় অংশ নেন। তখন পূর্ব পাকিস্তানে কেবল একটাই বোর্ড ছিল, ঢাকা শিক্ষা বোর্ড। এই পরীক্ষায় তিনি ১১তম স্থান অর্জন করেন।আইএসসি পাসের পর ১৯৪৯ সালে ঢাকা মেডিকেল কলেজে ভর্তি হন। ১৯৫৪ সালে নভেম্বর মাসে মেডিকেল কলেজের ফাইনাল পরীক্ষায় অংশ নিয়ে উত্তীর্ণ হন। ১৯৫৮ সালে তাকে সিএমএইচ (সম্মিলিত সামরিক হাসপাতাল) পেশোয়ারে কর্নেল আজমিরের কাছে মেডিকেল স্পেশালিস্টের যোগ্যতা পরীক্ষার জন্য পাঠানো হয়। এতে প্রশিক্ষণের জন্য নির্বাচিত হন। ১৯৬৩ সালে সরকার তাকে বিলেতে পাঠায় উচ্চশিক্ষার জন্য। ১৯৬৪ সালে তিনি এমআরসিপি পাস করেন এবং হ্যামার স্মিথ হসপিটাল অ্যান্ড পোস্টগ্রাজুয়েট মেডিকেল স্কুল, লন্ডন থেকে কার্ডিওলজিতে উচ্চতর প্রশিক্ষণ গ্রহণ করেন।
তার স্ত্রী আশরাফুন্নেসা খাতুন। তারা ০২ ছেলে ০১ মেয়ের জনক-জননী। তার মেয়ে ডাক্তার ফজিলাতুন্নেছা মালিক ন্যাশনাল হার্ট ফাউন্ডেশন হাসপাতাল এন্ড রিসার্চ ইন্সটিটিউট, ঢাকার কার্ডিলজি বিভাগের অধ্যাপক। তার ছেলে মো. মাসুদ মািলক একজন ব্যবসায়ী এবং অপর ছেলে মো. মনজুর মালিক বর্তমানে কানাডায় কর্মরত।
জনাব মালিক ১৯৫৫ সালে পাকিস্তান আর্মি মেডিকেলকারে যোগদান করেন। তিনি মিলিটারী হাসপাতাল, রাউয়ালপিন্ডিতে কার্ডিয়াক সেন্টার প্রতিষ্ঠা করেন। ১৯৭০ সালের জুন মাসে আইপিজিএমআর, ঢাকা (বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়) এ যোগদান করেন এবং ১৯৭০-১৯৭৮ সাল পর্যন্ত তিনি আইপিজিএমআর-এ কার্ডিলজির অধ্যাপক হিসাবে কাজ করেন এবং কার্ডিয়াক ইউনিট প্রতিষ্ঠা করেন। তিনি WHO-এ Cardiovascular Disease Expert Panel Committee-তে বিশেষজ্ঞ হিসেবে ছিলেন ১৯৮০ থেকে ২০০০ সাল পর্যন্ত। তিনি তত্ত্বাবধায়ক সরকারের স্বাস্থ্য ও পরিবার কল্যাণ মন্ত্রণালয়ে এবং ধর্ম বিষয়ক মন্ত্রণালয়ের উপদেষ্টা হিসেবে ২০০১ সালে দায়িত্ব পালন করেন। এছাড়াও তিনি যেসব পদে এবং দায়িত্বে আসীন আছেন—
তিনি "জীবনের কিছু কথা" এবং "আলোরপথ" নামে দুইটি গ্রন্থের রচয়িতা।
টাইগন

টাইগন হল পুরুষ বাঘ ও স্ত্রী সিংহীর মিলনে সৃষ্ট সংকর প্রাণী।
লাইগার যতটা জনপ্রিয় টাইগন ততটা জনপ্রিয় নয়। টাইগন দেখতে অনেকটা বাঘের মত, কিন্তু এর রঙ সিংহের মত। এদের গায়ে ডোরাকাটা দাঘ বাঘ অপেক্ষা হালকা হয়।
একদিকে সংকর জীব লাইগার হয় বিশাল, কিন্তু অন্যদিকে টাইগন হয় খুব ছোট। এক বিশেষ জিনগত কারণে টাইগন রা বাঘ বা সিংহের তুলনায় ছোট হয়। এদের ওজন ১০০-১৮০ কিলোগ্রাম হয়।
টাইগন তার বাবা-মা উভয় এর জিনই বহন করে। এদের দেহে ছোট বেলায় স্পট দেখা যায় যা সে তার মা সিংহীর কাছ থেকে পেয়েছে। অন্যদিকে, এদের ডোরাকাটা দাগ আছে যা সে তার বাবা বাঘের কাছ থেকে পেয়েছে। সিংহীদের শরীরে গ্রোথ আটকানোর এক বিশেষ জিন থাকে, যা বাঘদের থাকে না। তাই টাইগন ছোট বা বামন হয়ে যায়। আর এদের ওজন কখনওই ১৮০ কিলোগ্রাম এর বেশি হয় না।
সাধারণ ভাবে টাইগনরা অনুর্বর হয়। তবে স্ত্রী টাইগনদের উর্বরতার কথা শোনা গেছে। স্ত্রী টাইগনরা পুরুষ বাঘ বা সিংহের সাথে মিলিত হয় যথাক্রমে টিটিগন ও লিটিগন এর জন্ম দিতে পারে।
ঘারিন্দা ইউনিয়ন

ঘারিন্দা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ঘারিন্দা ইউনিয়নের মোট জনসংখ্যা ৩১,৮১৭ জন। এই ইউনিয়নে মোট ঘরসংখ্যা ৭৪৯৬ টি।
ঘারিন্দা ইউনিয়নের গড় সাক্ষরতার হার শতকরা ৫০.৪ ভাগ (পুরুষ-৫১.৬%, মহিলা-৪৯.৪%)।
টাঙ্গাইল শহরের মূল রেলওয়ে স্টেশনটি ঘারিন্দা বাজারের পাশেই অবস্থিত।
থিয়েনমেন পর্বত

থিয়েনমেন পর্বত (সরলীকৃত চীনা: 天门山; ঐতিহ্যবাহী চীনা: 天門山; ফিনিন: Tiānmén Shān থিয়েনমেন শেন; "স্বর্গের দ্বার পর্বত") চীনের হুনান প্রদেশের উত্তর-পশ্চিমভাগে অবস্থিত থিয়েনমেন পর্বত জাতীয় উদ্যানে অবস্থিত একটি পর্বত। একটি ফরাসি প্রতিষ্ঠান ২০০৫ সালে চাংচিয়েচিয়ে রেলস্টেশন থেকে পর্বতটির উপর পর্যন্ত তারটানা গাড়ি (কেবলকার) নির্মাণ করে। এই তারটানা পথটি পৃথিবীর সবচেয়ে দীর্ঘ পর্যটকবাহী পার্বত্য তারটানা গাড়ির পথ। এটির দৈর্ঘ্য ৭,৪৫৫ মিটার এবং এতে ৯৮টি গাড়ি রয়েছে। তারটানা গাড়ির পথটি ১,২৭৯ মিটার উচ্চতা বিশিষ্ট। পর্বতের উপরে ওঠার জন্য হাঁটার পথ রয়েছে। পথটি ১১ কিলোমিটার দৈর্ঘ্যের এবং তাতে ৯৯টি বাঁক রয়েছে। পর্যটকরা এ পথ দিয়ে থিয়েনমেন গুহায়ও যেতে পারে। গুহাটি পর্বতের পৃষ্ঠে সৃষ্ট একটি প্রাকৃতিক গর্ত, যার উচ্চতা ১৩১.৫ মিটার (৪৩১ ফিট)।
পর্বতের চূড়ায় একটি বড় মন্দির রয়েছে। এই মন্দিরে যাওয়ার জন্য রয়েছে ফুটপাত। থাং রাজবংশ এই মন্দিরটি তৈরি করেছিল। মন্দিরটিকে ঘিরে সাম্প্রতিককালে আরো নির্মাণ কাজ হয়েছে। সেখানে একটি নিরামিষাশীদের রেস্তোরাঁ রয়েছে।
২০১১ সালের সেপ্টেম্বরে মার্কিন বেজ জাম্পার ও স্কাই ডাইভার জেব করলিস থিয়েনমেন গুহার ভেতর দিয়ে গ্লাইডিং করেন। এক্ষেত্রে তিনি একটি উইংস্যুট ব্যবহার করেছিলেন। ৬,০০০ ফিট উচ্চতায় একটি হেলিকপ্টার থেকে লাফ দিয়ে তিনি গ্লাইডিং শুরু করেন। ওয়ার্ল্ড উইংস্যুট লীগ প্রথম ও দ্বিতীয় ওয়ার্ল্ড উইংস্যুট চ্যাম্পিয়নশিপ থিয়েনমেনে আয়োজন করে। ২০১৩ সালের অক্টোবরে দ্বিতীয় ওয়ার্ল্ড উইংস্যুট চ্যাম্পিয়নশিপে প্রশিক্ষণের সময় ভিক্টর কোভাটস নামের একজন স্কাই ডাইভার প্যারাশুট খুলতে না পারায় লাফ দেয়ার পরপরেই মৃত্যুবরণ করেন।
অমরাবতী জেলা

অমরাবতী জেলা ভারতীয় অধিরাজ্যের পশ্চিমাঞ্চলীয় রাজ্য মহারাষ্ট্রের জেলা। জেলার সদর ও বড় শহর অমরাবতী।
অমরাবতী জেলা ২০°৩২' ও ২১°৪৬' উত্তর অক্ষাংশ এবং ৭৬°৩৭' ও ৭৮°২৭' পূর্ব দ্রাঘিমাংশের মধ্যে অবস্থিত। জেলার মোট আয়তন ১২,২৩৫ বর্গকিলোমিটার। জেলাটির উত্তরদিকে মধ্যপ্রদেশের, বেতুল জেলা, এবং উত্তরপূর্বে মহারাষ্ট্রের নাগপুর জেলা, পূর্বে ওয়ার্ধা জেলা ও দক্ষিণদিকে যাবাৎমাল জেলা, এবং দক্ষিণ-পশ্চিমে ওয়াশিম জেলা, অকোলা ও বুলধানা জেলা পশ্চিমে অবস্থিত।
১৯৫৬ সালে অমরাবতী বোম্বে রাজ্যের অংশে পরিনত নয়। ১৯৫৭ সালে একে মহারাষ্ট্রের অংশ করা হয়।
জলগাঁও জেলা

জলগাঁও জেলা ভারতীয় অধীরজ্যের, মহারাষ্ট্রেরর একটি জেলা। পূর্বে এই জেলার নাম পূর্ব খানদেশ জেলা ছিল। জেলাটির আয়তন ১১,৭৬৫ বর্গকিলোমিটার ও জনসংখ্যা ৩,৬৮২,৬৯০ (২০০১ আদমশুমারি) যার ৭১.৪%ই গ্রামাঞ্চলে বাস করে।
জেলার উত্তরে মধ্যপ্রদেশ রাজ্য ও বুলধানা জেলাটি জলগাঁও-এর পূর্বে এবং দক্ষিণপূর্বে জালনা জেলা অবস্থিত, ঔরঙ্গাবাদ জেলা, মহারাষ্ট্র জেলা দক্ষিণে নাশিক জেলা দক্ষিণপূর্বে এবং ধুলে জেলা পশ্চিমদিকে অবস্থিত।
হরিদ্রাগণেশ

হরিদ্রাগণপতি (, , আক্ষরিক অর্থে ‘হলুদ গণেশ’) বা হরিদ্রাগণেশ হলেন হিন্দু দেবতা গণেশের (গণপতি) একটি রূপ। হরিদ্রাগণপতি রাত্রিগণপতি নামেও পরিচিত। হরিদ্রাগণপতির গায়ের রং হলুদ। তিনি হলুদ রঙের বস্ত্র পরিধান করেন। গণেশের এই রূপটি তার ৩২টি সর্বাধিক জনপ্রিয় রূপের অন্যতম।
"নিত্যোৎসব" ও "মন্ত্রমহার্ণব" নামক মূর্তিতত্ত্ব-সংক্রান্ত শাস্ত্রদুটিতে হরিদ্রাগণপতির একই বর্ণনা পাওয়া যায়। তার তিনটি নয়ন। তিনি স্বর্ণ সিংহাসনে উপবিষ্ট। তার গাত্রবর্ণ হলুদ। তিনি হলুদ রঙের বস্ত্র পরিধান করেন। হরিদ্রাগণপতির চার হাতে থাকে পাশ (ফাঁস), একটি অঙ্কুশ (হস্তি চালনার অঙ্কুশ), একটি মোদক (এক ধরনের মিষ্টান্ন) ও একটি দন্ত (তার নিজের ভগ্নদন্ত)। তিনি পাশ দ্বারা নিজের ভক্তদের কাছে টেনে আনেন এবং অঙ্কুশ দ্বারা তাদের সঠিক পথে চালনা করেন।
"দক্ষিণাম্নায়" গ্রন্থের বিবরণ অনুসারে, হরিদ্রাগণপতির ছয়টি হাত। তিনি রত্ন-সিংহাসনে উপবিষ্ট। তার গাত্রবর্ণ হলুদ। তিনি হলুদ বস্ত্র পরিধান করেন। তার ডান দিকের তিনটি হাতে থাকে অঙ্কুশ, ক্রোধমুদ্রা (ক্রোধ প্রদর্শনের ভঙ্গিমা) ও অভয়মুদ্রা (অভয় দানের ভঙ্গিমা)। অন্যদিকে তার বাঁ দিকের তিনটি হাতে থাকে পাশ, পরশু (যুদ্ধে ব্যবহৃত কুঠার) ও বরদামুদ্রা (বর প্রদানের ভঙ্গিমা)।
অন্যান্য বর্ণনা থেকে জানা যায়, হরিদ্রাগণপতির মুখটিতে হলুদ মাখানো থাকে। তার গায়ে থাকে একটি হলুদ রঙের যজ্ঞোপবীত (পৈতে)। তার গায়ের রং হলুদ এবং তার বস্ত্রের রঙও হলুদ। তার হাতে থাকে পাশ, অঙ্কুশ ও একটি লাঠি।
"অজিতাগম" গ্রন্থের বর্ণনা অনুসারে, হরিদ্রাগণপতির গায়ের রং হলুদ। তার দুপাশে থাকেন তার দুই অজ্ঞাতনামা স্ত্রী।
সম্পদ ও কল্যাণ কামনায় হরিদ্রাগণপতির পূজা করা হয়। বর্ণনা অনুসারে, তিনি তার ভক্তদের রক্ষা করেন।
গাণপত্য সম্প্রদায়ে গণেশ সর্বোচ্চ দেবতা রূপে পূজিত হন। এই সম্প্রদায়ের ছয়টি প্রধান শাখার অন্যতম হরিদ্রাগাণপত্য সম্প্রদায়ের পৃষ্ঠপোষক হলেন হরিদ্রাগণপতি। তাকে ব্রহ্মা, বিষ্ণু, শিব, ইন্দ্র প্রমুখ সকল দেবতার নেতা, ঋষি ভৃগু ও দেবগুরু বৃহস্পতির গুরু এবং শেষনাগের অধিপতি মনে করা হয়। তিনি সর্বশ্রেষ্ঠ জ্ঞান প্রদান করেন এবং তাকে বিশ্বসৃষ্টিকারী সকল দেবতারা পূজা করেন বলে মনে করা হয়। হিন্দু বিশ্বাস অনুসারে, হরিদ্রাগণপতির পূজা করলে মোক্ষ লাভ করা হয়। হরিদ্রাগাণপত্য সম্প্রদায়ের অনুগামীরা মাথায় তপ্ত লোহা দিয়ে গণেশের মস্তক ও হাতের তালুতে তার দন্তের ছাপ অঙ্কন করত।
হরিদ্রাগণপতি হলেন গণেশের তান্ত্রিক রূপ। তার পূজায় বিশেষ মন্ত্র ও যন্ত্র ব্যবহৃত হয়। পার্থিব চাহিদা পূর্ণ করার জন্য (বিশেষত যৌনজীবন-সংক্রান্ত বরলাভের জন্য) তার পূজা করা হয়। ছয়টি অভিচার ক্রিয়ার (অশুভ উদ্দেশ্যে মন্ত্রের ব্যবহার) সঙ্গে তিনি যুক্ত। এই ক্রিয়াগুলির মাধ্যমে দক্ষ মন্ত্রোচ্চারণকারী শত্রুকে সম্মোহিত করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারে, অসার করতে পারেন বা হত্যা করতে পারেন বলে বিশ্বাস করা হয়।
ডিন্দ্রা ডটিন

ডিন্দ্রা জলিসা শাকিরা ডটিন (; জন্ম: ২১ জুলাই, ১৯৯১) বার্বাডোসে জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ডানহাতি ফাস্ট মিডিয়াম বোলার হিসেবে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশগ্রহণ করছেন। এছাড়াও ডানহাতে ব্যাটিংয়ে পারদর্শী তিনি। জুন, ২০০৮ সালে ওয়েস্ট ইন্ডিজ দলের পক্ষে অভিষেক ঘটে তার। সচরাচর নিচের সারিতে ব্যাটিং করেন ডিন্দ্রা ডটিন। ২০১০ সালে মহিলাদের টুয়েন্টি২০ আন্তর্জাতিকে প্রথম সেঞ্চুরি করেন তিনি।
২০০৮ সালে ইউরোপ সফরের মাধ্যমে আন্তর্জাতিক ক্রিকেটে পদচারণা শুরু করেন তিনি। সফরের প্রথম একদিনের আন্তর্জাতিকে দুই ওভার বোলিং করে ১১ রান দিলেও কোন উইকেট লাভে ব্যর্থ হন। কিন্তু ব্যাট হাতে অপরাজিত ৩৩ তুলে দলকে শেষ ওভারে জয় এনে দেন। চতুর্থ ওডিআইয়ে নেদারল্যান্ডসের বিপক্ষে ৬৬ রান করার মাধ্যমে প্রথম অর্ধ-শতকের সন্ধান পান। ঐ সফরের ওডিআই সিরিজে ২৯.৮০ গড়ে ১৪৯ রান সংগ্রহ করেন যা কেবলমাত্র সতীর্থ স্তাফানি টেলর তার চেয়ে বেশি করেছিলেন।
শ্রীলঙ্কা সফরে ব্যাটিং উদ্বোধনে নেমে ১৮.২০ গড়ে রান পেলেও ২০০৯ সালের ক্রিকেট বিশ্বকাপে একই অবস্থানে ব্যাটিং করে ব্যর্থ হন। প্রথম দুই খেলায় দুই অঙ্কে পৌঁছতে না পারায় তাকে পাঁচ নম্বরে নেয়া হয়। খুব দ্রুত এর সুফল আসে। পরের খেলায় স্বাগতিক অস্ট্রেলিয়ার বিপক্ষে ৫১ এবং পাকিস্তান ও ইংল্যান্ড - উভয় দলের বিপক্ষে ২৩ রান করে পান।
২০১০ সালের আইসিসি মহিলা বিশ্ব টুয়েন্টি২০ প্রতিযোগিতার উদ্বোধনী খেলায় দক্ষিণ আফ্রিকার বিপক্ষে অপরাজিত ১১২ রান করেন। এরফলে প্রথম মহিলা ক্রিকেটার হিসেবে মহিলাদের টুয়েন্টি২০ আন্তর্জাতিকে সেঞ্চুরি করার কীর্তিগাথা রচনা করেন। সেন্ট কিটসের ওয়ার্নার পার্কে অনুষ্ঠিত ঐ খেলায় দশম ওভারে ছয় নম্বরে ব্যাটিংয়ে নেমে ২৫ বলে ৫০ ও পরবর্তী ৫০ করেন মাত্র ১৩ বল খেলে। তার ইনিংসটি ৭টি চার ও ৯টি ছক্কার মার ছিল। এরফলে তার দল জয় পায়। ৩৮ বলের সেঞ্চুরিটি যে-কোন মহিলা ক্রিকেটারদের মধ্যে দ্রুততম।
ট্র্যাক এন্ড ফিল্ডেও সক্রিয় ছিলেন ডটিন। বার্বাডোসের পক্ষে আন্তর্জাতিক প্রতিযোগিতায় অংশ নিয়ে পদক জয় করেছেন। ১৪ বছর বয়সে ২০০৫ সালের কারিফটা গেমসে অনূর্ধ্ব১৭ দলে একটি রৌপ্যপদক জয় করেন। ২০০৬ সালে একটি রৌপ্যপদক ও ২০০৭ সালে তিনটি স্বর্ণপদক লাভ করেন।
ভারতের অঞ্চলগুলির তালিকা

এই তালিকাভুক্ত অঞ্চলগুলি ভারত সরকার দ্বারা দাপ্তরিক ভাবে স্বীকৃত নাও হতে পারে। তালিকায় এমন অঞ্চলও থাকতে পারে যা বর্তমানে একক ভাবে ভারতীয় অধীরাজ্যের অন্তর্ভুক্ত নয়; যেমন পাঞ্জাব অঞ্চল যা বর্তমানে পাকিস্তান ও ভারতের দ্বারা বিভাজিত এমনই ভাবে বঙ্গ অঞ্চল, কাশ্মীর অঞ্চল ইত্যাদি। এবং মিথিলা, বুন্দেলখণ্ড, আওয়াধ ইত্যাদি ঐতিহাসিক অঞ্চল যা ঐতিহাসিক কালে স্বাধীন রাজ্য বা সাম্রাজ্য ছিলো কিন্তু বর্তমানে তা সরকারীভাবে স্বীকৃত নয়।
উপরের তালিকায় আন্দামান ও নিকোবর দ্বীপপুঞ্জ ও লাক্ষাদ্বীপেরর আয়তন ধরা হয়নি। যদিও দুটিকেই যথাক্রমে পূর্ব ভারত ও দক্ষিণ ভারতে ধরাহয়।
Ċ
আয়েশা আবদুর রহমান

আয়েশা আবদুর রহমান (Arabic: عائشة عبد الرحمن;  ১৯১৩ – ১ ডিসেম্বর ১৯৯৮) ছিলেন মিশরীয় লেখিকা এবং সাহিত্যের অধ্যাপিকা। তার ছদ্মনাম ছিল বিনতুশ শাতি (নদী তীরের কন্যা)
তিনি দমিয়াত প্রদেশের দামিয়েত্তা শহরে জন্মগ্রহণ করেন। দশ বছর বয়সে তার নিরক্ষর মা  তাকে স্কুলে পাঠান, যখন তার বাবা ভ্রমণে ছিলেন। তার বাবার অভিযোগ সত্ত্বেও তাকে তার মা পরবর্তীতে উচ্চশিক্ষার জন্যে আল মানসুরাতে পাঠান। এরপর আয়েশা কায়রো বিশ্ববিদ্যালয়ে আরবি ভাষা ও সাহিত্য বিষয়ে পড়াশুনা করেন, সেখান থেকে তিনি ১৯৩৯ সালে স্নাতক এবং ১৯৪১ সালে স্নাতকোত্তর ডিগ্রী অর্জন করেন।
১৯৪২ সালে আয়েশা মিসরের শিক্ষা মন্ত্রণালয়ের অধীনে আরবী সাহিত্য শিক্ষার পরিদর্শক নিযুক্ত হন। তিনি ১৯৫০ সালে কৃতিত্বের সাথে পিএইচডি ডিগ্রী লাভ করেন এবং আইন  শামস বিশ্ববিদ্যালয়ের মহিলা কলেজে আরবি সাহিত্যের অধ্যাপক নিযুক্ত হন।
তিনি কল্পকাহিনি এবং মুহাম্মাদ (সা.) এর মা, স্ত্রী এবং কন্যাদেরসহ প্রাথমিক যুগের মুসলিম নারীদের জীবনী রচনা করেন। তিনি দ্বিতীয় আধুনিক নারী মুফাসসিরাহ।যদিও তিনি নিজেকে নারীবাদী দাবি করতেন না, কিন্তু তার সাহিত্যকর্মে নারীবাদী ধ্যানধারণার প্রতিফলন ঘটেছে। যে বছর নাগিব মাহফুজ তার লেখা নবী মুহাম্মাদ সা. এর জীবনীর রূপক ও নারীবাদী সংস্করণ প্রকাশ করেছিলেন, সেই বছরই তিনি তার বিখ্যাত বইগুলো প্রকাশ করতে শুরু করেন।
স্নাতক শ্রেণিতে অধ্যয়নকালে তিনি তার বিশ্ববিদ্যালয়ের শিক্ষক আমিন আল খওলিকে বিয়ে করেন। তিনি হৃদরোগে আক্রান্ত হয়ে কায়রো শহরে মৃত্যুবরণ করেন। ১৯৮৫ সালে তার সম্মানে কায়রো শহরে একটি প্রতিকৃতি নির্মাণ করা হয়।
অলিম্পিকে পাকিস্তান

পাকিস্তান লন্ডনে অনুষ্ঠিত ১৯৪৮ গ্রীষ্মকালীন অলিম্পিক গেমসে প্রথম অংশগ্রহণ, এবং তখন থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে। শুধুমাত্র ১৯৮০ গেমস ছাড়া, যা আমেরিকার নেতৃত্বে বয়কট করেছিল।
শীতকালীন অলিম্পিক গেমসে পাকিস্তান প্রথম অংশগ্রহণ করে ভ্যানকুভারে অনুষ্ঠিত ২০১০ শীতকালীন অলিম্পিকে, সেখানে মোহাম্মদ আব্বাস একমাত্র ক্রীড়াবিদ হিসাবে আলপাইন স্কিইং এর জন্য যোগ্যতা অর্জন করেছিলেন।
পাকিস্তানি ক্রীড়াবিদগণ ১০ টি পদক অর্জন করে, যার ৮ টিই এসেছে পুরুষদের ফিল্ড হকি থেকে। পাকিস্তানের সায়েদ হাদী হায়দার নকভি তায়কোয়ান্দে একটি ব্রোঞ্জ পদক তুলেছিলেন, কিন্তু ক্রীড়াটির পূর্ণ স্টাট্যাস ছিল না, ফলে পদকটি অফিসিয়ালিভাবে স্বীকৃতি পায়নি।
পাকিস্তানের জাতীয় অলিম্পিক কমিটি গঠিত হয় ১৯৪৮ সালে, যা পাকিস্তান অলিম্পিক অ্যাসোসিয়েশন নামে পরিচিত। রোম ১৯৬০ পাকিস্তানের সবচেয়ে সফল অলিম্পিক অভিযান। এ গেমসে পাকিস্তান দুটি পদক অর্জন করে: ফিল্ড হকিতে স্বর্ণ পদক এবং ভারোত্তলোনে ব্রোঞ্জ পদক।
আজ পর্যন্ত পাকিস্তান দুটি একক পদক অর্জন করেছে, যার উভয়টি ব্রোঞ্জ পদক, তার একটি রোম ১৯৬০ গেমসে ভারোত্তলোনে এবং অপরটি ১৯৮৮ সিউলে বক্সিংয়ে।
রবি তেজা’র চলচ্চিত্রসমূহ

রবি তেজা (জন্ম নামঃ "রবি শংকর রাজু ভূপতিরাজু"') হলেন একজন ভারতীয় চলচ্চিত্রের অভিনেতা যিনি তেলুগু চলচ্চিত্রে তার কাজের জন্য পরিচিত।
গণেশ সহস্রনাম

গণেশ সহস্রনাম (; ) হল হিন্দু দেবতা গণেশের নাম-সংকীর্তন স্তোত্র। সহস্রনাম হল হিন্দুধর্মে প্রচলিত কোনো দেবতার ১,০০০টি বিভিন্ন নাম-বাচক স্তোত্র। গণেশ সহস্রনাম স্তোত্রটি বিভিন্ন মন্দিরে গণেশ পূজার অঙ্গ হিসেবে পঠিত হয়।
গণেশ সহস্রনাম স্তোত্রের দুটি প্রধান পাঠ পাওয়া যায়। এই পাঠদুটির আবার বিভিন্ন পাঠান্তর আছে।
গণেশ সহস্রনাম স্তোত্রের একটি প্রধান পাঠ গাণপত্য সম্প্রদায়ের গুরুত্বপূর্ণ ধর্মগ্রন্থ গণেশপুরাণে (অধ্যায় ১। ৪৬) পাওয়া যায়। এই পাঠটি থেকে গাণপত্য সম্প্রদায়ের ধারণা অনুসারে গণেশের গুণাবলি ও লীলার একটি বিশ্বকোষতুল্য পর্যালোচনা পাওয়াযায়। ভাস্করাচার্য সংস্কৃত ভাষায় এই পাঠটির একটি পাঠান্তরের টীকা রচনা করেছিলেন। ভাস্করাচার্যের এই টীকাটির নাম ‘খদ্যোত’ (জোনাকি)। এই সংস্কৃত শব্দটির দ্বিবিধ অর্থের ভিত্তিতে শব্দটি ব্যবহার করেছেন। প্রথম পংক্তিতেই ভাস্করাচার্য বলেছেন, কেউ এটিকে খদ্যোত বলবেন, কারণ এই টীকাটি খুব সংক্ষিপ্ত এবং একটি জোনাকির (খদ্যোত) মতো গুরুত্বহীন। কিন্তু ভক্তদের কাছে এটি সূর্যের (খদ্যোত) মতো উজ্জ্বল। ভাস্করাচার্যের খদ্যোত টীকাটির মূল গ্রন্থটি গণেশপুরাণের ১৯৯৩ সালের মুদ্রণটির অনুসারী।
গণেশ সহস্রনামের অপর প্রধান পাঠটিতে সব কটি নামই ‘গ’ অক্ষর দিয়ে শুরু হয়েছে। এই পাঠের সঙ্গে গণেশপুরাণে প্রাপ্ত পাঠটির কোনো মিল নেই।
কাঁটা চামচ

কাঁটা চামচ হলো এক ধরনের রান্না সামগ্রী যার এক পাশে হাতল এবং আরেক পাশে কিছু সরু কাঁটার মত দন্ড থাকে। সাধারণত পাশ্চাত্য বিশ্বে কাঁটা চামচের উৎপত্তি হলেও বর্তমানে এশিয়া জুড়েও এর ব্যবহার ছড়িয়ে পড়েছে। তবে চাইনিজরা আগের মত চপস্টিকেই স্বাচ্ছন্দ্যবোধ করে।
খাদ্যকে মুখের কাছে নিয়ে যেতে অথবা খাদ্যকে প্লেটে ধরে রেখে আরেক হাত দিয়ে কাঁটতে ব্যবহৃত হয়। কাঁটা চামচের মাথার কাঁটা গুলো ব্যবহারের সুবিধার জন্য একটু বাঁকানো থাকে। কাঁটা চামচের মাথা সাধারণত ত্রিশূলের মত হয়।
কাঁটা চামচ বিভিন্ন রকমের হয়ে থাকে। স্বাভাবিকভাবে বাসাবাড়িতে খাওয়ার জন্য নরমাল কাটা চামচ ব্যবহার করা হয়। তবে বিশেষ বিশেষ খাবার খাওয়ার জন্য আলাদা আলাদা ধরনের কাটা চামচ ব্যবহার করা হয়। চাইনিজ খাওয়ার জন্য এক ধরনের নকশা করা কাটা চামচ ব্যবহার করা হয়। আবার অনেক সময় বিভিন্ন অনুষ্ঠানে খাবার পরিবেশনের সময় বড় সাইজের এক ধরনের ধরালো কাটা চামচ ব্যবহার করা হয় যাতে সহজেই খাদ্য পরিবেশন করা সম্ভব হয়।
শুধু তাই নয়, চমৎকার এবং নকশাতেও রয়েছে বিভিন্ন রকম ধরন। চামচ গুলোর হাতলে অবার সুন্দর সুন্দর নকশা করা হয়ে থাকে যাতে সেগুলো আকর্ষণীয় দেখায়‌। কখনো আবার সেগুলোর উপর বিভিন্ন রকম প্রতিফলক দিয়ে মোড়ানো থাকে যাতে সেগুলো চকচক করে।
সাধারণত বাংলাদেশের শহরের রেস্তোরায়, হোটেলে কিংবা বড় কোন বিয়ের আয়োজনে কাটা চামচ ব্যবহার করা হয়ে থাকে। তবে বাংলাদেশের গ্রাম কিংবা বাসাবাড়িতে কিংবা শহরের পরিবারগুলোর মধ্যে হাত দিয়ে খাবার খাওয়ার চল এখনও রয়েছে। মধ্যবিত্ত কিংবা উচ্চ মধ্যবিত্ত পরিবার গুলোতে মানুষ হাত দিয়ে খেয়ে থাকে। তবে উচ্চবিত্ত সম্পন্ন ধনী পরিবারের মানুষরা সাধারণত কাটা চামচের সাহায্যে খেয়ে থাকে।
ত্যশাস প্রতিষ্ঠানে কাটা চামচ দিয়ে খাওয়াকে নিয়ম বলে গণ্য করা হয়।
মানব সভ্যতা উৎপত্তি থেকেই চামচ ব্যবহার করা হতো। যদিও তখনকার চামচগুলো ছিল ঝিনুক ও পাথরের তৈরি। হাতল লাগানো চামচের প্রথম ব্যবহার হয় ১০০০ খ্রীষ্টপূর্বাব্দে মিশরে। তখন শুধুমাত্র ধর্মীয় কাজকর্মে চামচ ব্যবহার হতো। এগুলো তৈরি হতো হাতির দাঁত, কাঠ, চুমকি পাথর ও স্লেট পাথর দিয়ে।
প্রাচীনকাল থেকেই খাবার তোলার সুবিধার্থে কাঁটার ব্যবহার ছিল। তবে কাঁটা চামচের ব্যবহার প্রথম শুরু হয় প্রাচীন মিশরে। কুইজিয়া (Qijia) সংস্কৃতিতে কাঁটা চামচ ব্যবহার হতো। এর পরবর্তীকালে প্রায় কয়েক হাজার বছর পর পাশ্চাত্যে কাঁটা চামচ জনপ্রিয়তা লাভ করে। জানা যায়, একাদশ শতাব্দীতে বাইজেন্টাইন রাজকুমারী থিওডোরা আন্না দৌকাইনার বিয়ের যৌতুক হিসেবে স্বর্ণের তৈরি কাঁটা চামচ নিয়ে এসেছিলেন বর। কিন্তু সেই দেশের জনগণ বিষয়টিকে ভালোভাবে নিতে পারেনি। ঈশ্বরের দেয়া হাত ব্যবহার না করে চামচ ব্যবহার করে খাওয়াকে ঈশ্বরের অপমান হিসেবে নিয়েছিল তারা। মূলত ১৬ শতাব্দীর দিকে কাঁটা চামচ জনপ্রিয়তা লাভ করে।
মনস্তাত্ত্বিক ক্রীড়া

মনোবিজ্ঞানে মনস্তাত্ত্বিক ক্রীড়া প্রতিযোগিতামূলক মানব আচরণে তিনটি ধরন নির্ধারনে ব্যবহৃত হয়:
"মনস্তাত্ত্বিক ক্রীড়া" শব্দটি ১৯৬৮ সালে প্রথম ব্যবহৃত হয়। প্রতিপত্তির জন্যে সংগ্রামের অর্থে মনস্তাত্ত্বিক ক্রীড়া যা দৈনন্দিন জীবনে অফিস রাজনীতি, খেলাধুলা এবং সম্পর্কের ক্ষেত্রেও আবির্ভূত। টাইপ এ ব্যক্তিত্তের দ্বারা সবচেয়ে তীব্রভাবে এটি খেলা হয়, অফিসে মনস্তাত্ত্বিক ক্রীড়া স্পষ্টভাবে শনাক্ত করা কঠিন, যেমন শক্তিশালী ব্যবস্থাপনা অতিরিক্ত দিক নির্দেশনায় আবছা হয়ে আসে, তেমনি বিভ্রান্তকারি মনস্তাত্ত্বিক ক্রীড়া এবং অন্তর্ঘাতের দ্বন্দ্ব চলে। একজন সতর্ক বিক্রয়কর্মীকে তার কাজের ক্ষেত্রে সবসময় সচেতন এবং অচেতন মনে বিভিন্নরকম স্পর্ধামূলক মনস্তাত্ত্বিক ক্রীড়া এবং তা অতিক্রম করার জন্যে প্রস্তুত থাকতে হয়।
একজন গুরুতর খেলোয়াড়ও সবসময় তার প্রতিদ্বন্দ্বীর বিভিন্ন ধরনের গণনা এবং মনস্তাত্ত্বিক ক্রীড়ার জন্যে প্রস্তুত থাকে, এদিকে প্রতিযোগিতামূলক মনবিজ্ঞান এবং আত্মপরতার মধ্যে সূক্ষ্ম পার্থক্যটি নষ্টের চেষ্টা করা হয়।
ঘনিষ্ঠ সম্পর্কে, মনস্তাত্ত্বিক ক্রীড়া একজনের বিশ্বাস নষ্ট করে আরেকজনের নিজের উপলব্ধিকে প্রাধান্য দিতে ব্যবহৃত হয়। 
এরিক বার্ন মানসিক খেলাকে সামাজিক ও মানসিক মাধ্যমে সাজানো প্রক্রিয়া হিসেবে উল্লেখ করেছেন একত্রে যেটির ফলাফল একটি নাটকীয় পরিণতি। তিনি একটি খেলার প্রারম্ভিক সূচনাকে নিম্নোক্তভাবে বর্ণনা করেছেনঃ
“রাখালঃ 'আসো আর শস্যগারটি দেখো'।
আগন্তুকঃ 'আমি শস্যগারটি ভালোবাসি আমার বাল্যকাল থেকে'”.
সামাজিকভাবে শস্যগার সম্পর্কিত কথাবার্তায়, প্রারম্ভিক মানসিকতার মাধ্যমে খেলাটির ফলাফল হতে পারে বিষাদময় অথবা হাস্যকর, বেশি অথবা কম যেটা হঠাৎ করে প্রতিয়মান এবং প্রচ্ছন্ন উদ্দেশ্য প্রত্যেকের কাছে পরিষ্কার হতে পারে।
এমন ত্রিশ চল্লিশটি খেলার মাঝে (বিভিন্ন প্রকারের খেলার মাঝেও) বার্নের তত্ত্ব বিস্তারিত ও সংক্ষেপে বর্ণিত হয়েছে।
তহশিল

তহশিল বা তহসিল, যা তালুক, মহকুমা, মণ্ডল ইত্যাদি নামেও পরিচিত, হচ্ছে ভারত ও পাকিস্তানে প্রচলিত একধরনের স্থানীয় প্রশাসনিক বিভাগ, যা সাধারণত কোনো জেলার উপবিভাগ। এটি ভারত ও পাকিস্তানে পূর্ববর্তী প্রশাসনিক বিভাগদের প্রতিস্থাপিত করেছে, যেমন পরগনা ও থানা।
বিশাল দেশ হওয়ার জন্য প্রশাসনিক সুবিধার্থে ভারতকে রাজ্য ও কেন্দ্রশাসিত অঞ্চলে ভাগ করা হয়েছে। এই রাজ্য ও কেন্দ্রশাসিত অঞ্চলগুলো আবার জেলায় বিভক্ত। এই জেলাগুলো আবার বিভিন্ন ভাগে বিভক্ত, যা বিভিন্ন রাজ্যে বিভিন্ন নামে পরিচিত। মূলত উত্তর ভারতে এটি "তহশিল" নামে প্রচলিত। পশ্চিম ও দক্ষিণের রাজ্যে (অন্ধ্রপ্রদেশ ও তেলেঙ্গানা ব্যতীত) এরা "তালুক" বা "তালুকা" নামে বেশি প্রচলিত এবং অন্ধ্রপ্রদেশ ও তেলেঙ্গানায় এদের "রাজস্ব বিভাগ" বলা হয়। আবার, পূর্ব ও উত্তরপূর্বের রাজ্যে (অরুণাচল প্রদেশ ও নাগাল্যান্ড ব্যতীত) এরা "মহকুমা" বা "উপবিভাগ" নামে পরিচিত" এবং অরুণাচল ও নাগাল্যান্ডে এরা "সার্কেল" নামে পরিচিত।
পাকিস্তানে তহশিল হলো দ্বিতীয় স্তরের প্রশাসনবিভাগ। এবং পাকিস্তানে তহশিলকে আবার উপ-বিভাগে ভাগ করা হয় যাকে ইউনিয়ন কাউন্সিল বলে। পাকিস্তানে কয়কটি তহশিল মিলিয়ে একটি জেলা (ڈسٹرکٹ) গঠিত হয়। সিন্ধ প্রদেশে তহশিল শব্দটির পরিবর্তে তালুকা শব্দটিও প্রয়োগ করা হয়।
১নং ওয়ার্ড, ঢাকা উত্তর সিটি কর্পোরেশন

ওয়ার্ড নং ০১ হল ঢাকা উত্তর সিটি কর্পোরেশনের এক নং অঞ্চলের একটি প্রশাসনিক ওয়ার্ড। মেগাসিটি ঢাকার উত্তরাংশের উত্তরা পশ্চিম এ আংশিক ও পূর্ব থানায় ওয়ার্ড নং ১ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত।
ওয়ার্ড নং ১, ঢাকা সিটির উত্তরা মডেল টাউন এলাকা নিয়ে গঠিত। এর উত্তরে টঙ্গী ব্রীজ, পশ্চিমে হরিরামপুর ইউনিয়ন, পূর্বে দক্ষিণ খান ও দক্ষিণে বিমানবন্দর অবস্থিত। এ ওয়ার্ডের আয়তন ৬.০৯৫ বর্গকিলোমিটার।
জেফ্রি ভ্যান্ডারসে

জেফ্রি ডেক্সটার ফ্রান্সিস ভ্যান্ডারসে (; জন্ম: ৫ ফেব্রুয়ারি, ১৯৯০) ওয়াতালায় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে আন্তর্জাতিক ক্রিকেটে অংশ নিচ্ছেন তিনি। দলে তিনি মূলতঃ লেগ ব্রেক বোলার। পাশাপাশি ডানহাতে ব্যাটিংয়েও অভ্যস্ত জেফ্রি ভ্যান্ডারসে।
জুন, ২০১৫ সালে শ্রীলঙ্কা ক্রিকেট বোর্ড একাদশের সদস্যরূপে সফরকারী পাকিস্তান দলের বিপক্ষে খেলেন।
৩০ জুলাই, ২০১৫ তারিখে পাকিস্তানের বিপক্ষে তার টুয়েন্টি২০ আন্তর্জাতিকে অভিষেক ঘটে। নির্ধারিত ৪ ওভারে ২৫ রান দিলেও কোন উইকেট লাভ করতে পারেননি তিনি। ২৮ ডিসেম্বর, ২০১৫ তারিখে শ্রীলঙ্কার ১৬৭তম খেলোয়াড়রূপে নিউজিল্যান্ডের বিপক্ষে ওডিআইয়ে অভিষেক হয় তার। খেলায় তিনি অপরাজিত ৭ রান করার পর বোলিংয়ে মার্টিন গাপটিলের ব্যাটে নাস্তানাবুদ হন। ২ ওভারে ৩৪ রান দেন তিনি। ঐ খেলায় তার দল ১০ উইকেটের বিশাল ব্যবধানে শোচনীয়ভাবে পরাজিত হয়। স্যাক্সটন ওভালে অনুষ্ঠিত তৃতীয় ওডিআইয়ে টম ল্যাথামের উইকেট প্রাপ্তির মাধ্যমে হিসাবের খাতা খুলেন।
বে ওভালে অনুষ্ঠিত খেলায় কোরে অ্যান্ডারসনকে আউট করে তিনি তার প্রথম টুয়েন্টি২০ আন্তর্জাতিকের উইকেট লাভে সক্ষম হন। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য শ্রীলঙ্কা দলের অন্যতম সদস্য মনোনীত হন। কিন্তু নিউজিল্যান্ড ও পাকিস্তান সফরে দূর্বল ক্রীড়াশৈলী প্রদর্শনের কারণে তাকে বাদ দেয়া হয়। পরবর্তীতে লাসিথ মালিঙ্গার আঘাতপ্রাপ্তির ফলে তাকে পুনরায় অন্তর্ভুক্ত করা হয়।
২০১৬ ইন্ডিয়ান প্রিমিয়ার লিগ

২০১৬ ইন্ডিয়ান প্রিমিয়ার লিগ (সংক্ষিপ্তভাবে আইপিএল ৯ বা ভিভো আইপিএল ২০১৬) হল আইপিএলের নবম আসর, যা পেশাদার টুয়েন্টি২০ লিগ প্রতিযোগিতা হিসাবে ২০০৭ সালে ভারতীয় ক্রিকেট কন্ট্রোল বোর্ড কর্তৃক চালু হয়। টুর্নামেন্টি ২০১৬ সালের ৯ এপ্রিল থেকে ২৯ মে পর্যায়ে অনুষ্ঠিত হয়। এ মৌসুমে রাজকোট ও পুনে ভিত্তিক দুটি নতুন দল গুজরাত লায়ন্স ও রাইসিং পুনে সুপারজায়ান্টস অংশগ্রহণ করে। তারা চেন্নাই সুপার কিংস ও রাজস্থান রয়্যালস এর পরিবর্তে খেলেছে, যারা দুই বছর (২০১৭ সাল পর্যন্ত) জন্য বহিষ্কৃত হয়েছে।
২৯ মে বেঙ্গালুরুর এম চিন্মাস্বামী স্টেডিয়ামে রয়েল চ্যালেঞ্জার বেঙ্গালুরুকে পরাজিত করে সানরাইজার্স হায়দ্রাবাদ ভিভো আইপিএলের শিরোপা প্রথমবারের মত অর্জন করে। সানরাইজার্স হায়দ্রাবাদের বেন কাটিং ফাইনালের ম্যান অব দ্যা ম্যাচ নির্বাচিত হয়।
ঘামাচি

ঘামাচি এক ধরনের চর্মরোগ। দেহের ঘর্মগ্রন্থিগুলোর মুখ যখন ময়লা ও ব্যাকটেরিয়ার জন্য আটকে যায়, তখন ঘাম বের হতে না পেরে সেখানে আটকে গিয়ে ঘামাচি হয়। এর সাথে যুক্ত হয় চুলকানি বা নানা রকম সংক্রমণ।
ত্বকের মৃত কোষ এবং স্টেফ এপিডারমাইডিস নামের জীবাণু ত্বকের লোমকূপের সঙ্গে লুকিয়ে থাকা ঘামগ্রন্থির মুখ বন্ধ করে দেয়। উষ্ণ আবহাওয়ায় প্রতিনিয়ত শরীরে ঘাম তৈরি হতে থাকে। কিন্তু ঘামগ্রন্থির মুখ বন্ধ থাকায় সেই ঘাম বের হতে পারে না। তাই লাল ফুসকুড়ি বা দানার আকারে যা ফুলে ওঠে, তাই হলো ঘামাচি। চুলকানি ও লাল দানার পাশাপাশি এগুলো অনেক সময় জ্বালা করে এবং ত্বকও লাল হয়ে যায়।
বড়দের ক্ষেত্রে ত্বকের যেসব জায়গায় ভাঁজ পড়ে এবং কাপড়ের ঘষা লাগে সেসব স্থানে ঘামাচি হয়। ছোটদের ঘাড়ে, কাঁধে, বুকে, বগলে, কনুইয়ের ভাঁজে এবং কুঁচকিতে ঘামাচি হয়।
ঘামাচির ফলে অনেক সময় জীবাণুর সংক্রমণ হয়, ত্বকে প্রদাহ সৃষ্টি হয় এবং চুলকায়। অতিরিক্ত গরমে ঘর্ম গ্রন্থি বন্ধ হয়ে শরীরকে পরিশ্রান্ত করে তোলে। এর ফলে নিম্ন রক্তচাপ, অবসাদ, বমি বমি ভাব, মাথা ব্যথা হয় এবং নাড়ীর স্পন্দন দ্রুত হয়। এর ফলে হিটস্ট্রোকও হতে পারে।
গালা ইউনিয়ন, টাঙ্গাইল সদর

গালা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৪ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গালা ইউনিয়নের মোট জনসংখ্যা ২৮,২৬৬ জন। এই ইউনিয়নে মোট ঘরসংখ্যা ৬৪৮৪ টি।
গালা ইউনিয়নের গড় সাক্ষরতার হার শতকরা ৫২ ভাগ (পুরুষ-৫৬.৬%, মহিলা-৪৭.৩%)।
টাঙ্গাইল শহরের নতুন বাস টার্মিনাল গালা ইউনিয়নের অদূরে অবস্থিত।
পোড়াবাড়ী ইউনিয়ন

পোড়াবাড়ী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৭ কিলোমিটার দক্ষিণ-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, পোড়াবাড়ী ইউনিয়নের মোট জনসংখ্যা ২১,৬২২ জন। এই ইউনিয়নে মোট ঘরসংখ্যা ৪৮৯৭ টি।
পোড়াবাড়ী ইউনিয়নে চারটি সরকারি প্রাথমিক বিদ্যালয় রয়েছে! যথা:
১. পোড়াবাড়ী সরকারি প্রাথমিক বিদ্যালয়
২. বড় বেলতা সরকারি প্রাথমিক বিদ্যালয়
৩. খারজানা সরকারি প্রাথমিক বিদ্যালয়
৪. ছনাট সরকারি প্রাথমিক বিদ্যালয়
একটি মাত্র উচ্চ বিদ্যালয় রয়েছে!
১. পোড়াবাড়ী উচ্চ বিদ্যালয়
এছাড়াও কিন্ডার গার্ডেন ও মাদ্রাসা রয়েছে
পোড়াবাড়ী ইউনিয়নের গড় সাক্ষরতার হার শতকরা ৩৯.৯ ভাগ (পুরুষ-৪৩.৪%, মহিলা-৩৬.৫%)।
ছিলিমপুর ইউনিয়ন

ছিলিমপুর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৮ কিলোমিটার দক্ষিণে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ছিলিমপুর ইউনিয়নের মোট জনসংখ্যা ২০,৭৯৪ জন। এই ইউনিয়নে মোট ঘরসংখ্যা ৪৮৩৭ টি।
ছিলিমপুর ইউনিয়নের গড় সাক্ষরতার হার শতকরা ৪৬.৪ ভাগ (পুরুষ-৫০.৩%, মহিলা-৪২.৯%)।
কাকুয়া ইউনিয়ন

কাকুয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১২ কিলোমিটার উত্তর-পশ্চিমে যমুনা নদীর অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কাকুয়া ইউনিয়নের মোট জনসংখ্যা ৩৭,২৬০ জন। এই ইউনিয়নে মোট ঘরসংখ্যা ৫৬১৪ টি।
কাকুয়া ইউনিয়নের গড় সাক্ষরতার হার শতকরা ৩১.৮ ভাগ (পুরুষ-৩৫.৪%, মহিলা-২৮%)।
কাতুলী ইউনিয়ন

কাতুলী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৯ কিলোমিটার পশ্চিমে যমুনা নদীর অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কাতুলী ইউনিয়নের মোট জনসংখ্যা ২৯,৮১১ জন। এই ইউনিয়নে মোট ঘরসংখ্যা ৬৪৩৩ টি।
কাতুলী ইউনিয়নের গড় সাক্ষরতার হার শতকরা ৩৩ ভাগ (পুরুষ-৩৭.১%, মহিলা-২৯.২%)।
উল্লেখযোগ্য শিক্ষা প্রতিষ্ঠানগুলো হলো
মগড়া ইউনিয়ন

মগড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৬ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মগড়া ইউনিয়নের মোট জনসংখ্যা ৩২,১০৯ জন। এই ইউনিয়নে মোট ঘরসংখ্যা ৫৬১৪ টি।
মগড়া ইউনিয়নের গড় সাক্ষরতার হার শতকরা ৪৩.৬ ভাগ (পুরুষ-৪৮.৫%, মহিলা-৩৯%)।
মাহমুদনগর ইউনিয়ন

মাহমুদনগর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৪ কিলোমিটার পশ্চিমে যমুনা নদীর তীরে অবস্থিত ।এই ইউনিয়ন এর গ্রামগুলো হলো:
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মাহমুদনগর ইউনিয়নের মোট জনসংখ্যা ১৯,১৫৭ জন। এই ইউনিয়নে মোট ঘরসংখ্যা ৪১৭৫ টি।
মাহমুদনগর ইউনিয়নের গড় সাক্ষরতার হার শতকরা ৮০.৫ ভাগ (পুরুষ-৫০.২%, মহিলা-৩০.৩%)
হুগড়া ইউনিয়ন

হুগড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ১৭ কিলোমিটার পশ্চিমে যমুনা নদীর তীরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হুগড়া ইউনিয়নের মোট জনসংখ্যা ৩৪,৪৯০ জন। এই ইউনিয়নে মোট ঘরসংখ্যা ৭০৭৩ টি।
হুগড়া ইউনিয়নের গড় সাক্ষরতার হার শতকরা ৩৭ ভাগ (পুরুষ-৪২.২%, মহিলা-৩১.৮%)।
কাকুয়া ইউনিয়ন
দাইন্যা ইউনিয়ন

দাইন্যা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৫ কিলোমিটার পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, দাইন্যা ইউনিয়নের মোট জনসংখ্যা ৩১,৪৪০ জন। এই ইউনিয়নে মোট ঘরসংখ্যা ৭২৮৩ টি।
দাইন্যা ইউনিয়নের গড় সাক্ষরতার হার শতকরা ৪৭.৭ ভাগ (পুরুষ-৫২.৫%, মহিলা-৪৩.২%)।
বাঘিল ইউনিয়ন

বাঘিল ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৮ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বাঘিল ইউনিয়নের মোট জনসংখ্যা ৩০,৪৩৭ জন। এই ইউনিয়নে মোট ঘরসংখ্যা ৬৮৫৮ টি।
বাঘিল ইউনিয়নের গড় সাক্ষরতার হার শতকরা ৪১ ভাগ (পুরুষ-৪৫.৭%, মহিলা-৩৬.৫%)।
রহমতখালি নদী

রহমতখালি নদী বা রহমতখালি খাল বাংলাদেশের একটি ছোট নদী। নদীটির শুরু ফেনী থেকে আর শেষ মেঘনা নদীর মুখে। নদীটির অবস্থান তিনটি জেলা ঘিরে ফেনী, নোয়াখালী ও সর্বশেষ লক্ষ্মীপুর।
এই নদীর তীরে অবস্থিত লক্ষ্মীপুর জেলাসহ এর বিভিন্ন ইউনিয়ন এবং মজু চৌধুরীর হাট। নদীটি লম্বায় প্রায় ৮৫ মাইল আর পাশ থেকে ১৪১ গজ দৈর্ঘ্য; আর গভীরতা ৩৫ হাত। নদীটির পূর্ব দিকে বেশ কয়েকটি ভাসমান মাছ চাষের মৎস্য খামার রয়েছে যাতে প্রায় বারো মাসই মাছ চাষ করা হয়।
নিকরাইল ইউনিয়ন

নিকরাইল ইউনিয়ন (English: Nikrail Union) হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার ভূঞাপুর উপজেলার অন্তর্গত। এটি টাঙ্গাইল শহরের ৩৩ কিলোমিটার উত্তরে অবস্থিত। এই ইউনিয়ানের পাশ দিয়েই বয়ে গেছে যমুনা নদী।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নিকরাইল ইউনিয়নের মোট জনসংখ্যা ২৫,৮১৩ জন। এই ইউনিয়নে মোট ঘরসংখ্যা ৫৯০৯ টি।
নিকরাইল ইউনিয়নের গড় শিক্ষিতের হার শতকরা ৪২.৩ ভাগ (পুরুষ-৪৬.৫%, মহিলা-৩৭.৮%)।
শিক্ষাপ্রতিষ্ঠানের নাম:
সরকারি সা’দত কলেজ

সরকারি সা’দত কলেজ বাংলাদেশের টাঙ্গাইল সদর উপজেলার করটিয়ায় অবস্থিত একটি উচ্চ শিক্ষা প্রতিষ্ঠান। ঢাকা-টাঙ্গাইল রোডের উপরে ঢাকা থেকে ৯০ কিলোমিটার উত্তর-পশ্চিমে এবং টাঙ্গাইল থেকে ৭ কিলোমিটার পূর্বে অবস্থিত। ৩৮ একর জমির উপর প্রতিষ্ঠিত এই কলেজ জন্ম লগ্ন থেকেই বাংলাদেশের শিক্ষা উন্নয়নের ক্ষেত্রে এক অনন্য অবদান রেখে চলেছে। কলেজটি বর্তমানে বাংলাদেশ জাতীয় বিশ্ববিদ্যালয় এর অধিভুক্ত।
১৯২৬ সালে আটিয়ার চাঁদ ওয়াজেদ আলী খান পন্নী পিতামহ সাদাত আলী খান পন্নীর নামে কলেজটি প্রতিষ্ঠা করেন। প্রিন্সিপাল ইবরাহিম খাঁ এই কলেজের প্রথম প্রিন্সিপাল ছিলেন। ১৯২৬ থেকে ১৯৪৭ সাল পর্যন্ত সুদীর্ঘ একুশ বছর তিনি এই পদে বহাল ছিলেন। ১৯৩৮ সালে শেরে বাংলা এ কে ফজলুল হক যখন অবিভক্ত বাংলার প্রধানমন্ত্রী হন তখন তিনি কলেজটি পরিদর্শন করতে আসেন এবং কলেজের জন্যে মোটা অঙ্কের অনুদান বরাদ্দ করেন। ঐ বছরই কলেজটি ডিগ্রি কলেজে উন্নীত করা হয়। কথিত আছে যে, শেরে বাংলার সফরের সময় করটিয়ার জনসাধারণ প্রধানমন্ত্রীর কাছে করটিয়াকে একটি আদর্শ গ্রামে পরিণত করার জন্যে আবেদন করেছিল। প্রতি উত্তরে তিনি বলেছিলেন, "করটিয়াকে আর কি করে আদর্শ করবো, এ গ্রামতো আদর্শ গ্রামেরও আদর্শ"।
বর্তমানে সরকারি সা’দত কলেজ এ প্রায় ৩০,০০০ জন শিক্ষার্থী অনার্স (সম্মান) ও পাস কোর্স সহ মাষ্টার্স এ অধ্যয়নরত আছে। বর্তমানে ১৮টি বিষয়ে অনার্স ও ১২টি বিষয়ে মাষ্টার্স কোর্স চালু আছে।
সরকারি সা’দত কলেজ নিম্নলিখিত চারটি অনুষদ নিয়ে গঠিত:
কলা অনুষদ (B.A)
বিজ্ঞান অনুষদ (B.SC)
সামাজিক বিজ্ঞান অনুষদ (B.S.S)
বাণিজ্য অনুষদ (B.B.A.)
নতুন করে পাঁচতলা বিশিষ্ট দুটি একাডেমিক ভবন, একটি ছাত্র হল ও একটি ছাত্রী হল নির্মাণ কাজ শেষ হয়েছে। মোট পাঁচটি একাডেমিক ভবন, দুটি হিন্দু হল, তিনটি ছেলেদের হল, দুটি মেয়েদের হল রয়েছে। সমৃদ্ধশালী লাইব্রেরি রয়েছে, যেখানে আছে হাতে লেখা কোরআন শরীফ সহ আর দুর্লভ সব বই। আছে কবি নজরুল এর বিশ্রাম নেওয়া সেই স্মৃতিচারণ নজরুল কুটির। দুটি মনোরম পরিবেশের পুকুর রয়েছে। বর্তমানে চারতলা ভবন বিশিষ্ট মসজিদ নির্মিত হচ্ছে। এই কলেজে রয়েছে আলাদা মেডিক্যাল হল। যেখানে ছাত্রছাত্রীদের বিনামূল্যে চিকিৎসা করা হয়ে থাকে। এছাড়া রয়েছে বিতর্ক ক্লাব ও অন্যান্য ক্লাব, বিএনসিসি, রোভার স্কাউটস, বাঁধন (স্বেচ্ছায় রক্তদাতাদের সংগঠন) সহ আরও অনেক সংগঠন। রয়েছে মাসিক সাহিত্য পত্রিকা।
রুনা লায়লার প্লেব্যাক করা চলচ্চিত্রের তালিকা

রুনা লায়লা (জন্ম: ১৭ নভেম্বর, ১৯৫২) একজন খ্যাতনামা বাংলাদেশী গায়িকা। তিনি বাংলাদেশে চলচ্চিত্র, পপ ও আধুনিক সঙ্গীতের জন্য বিখ্যাত। তবে বাংলাদেশের বাইরে গজল গায়িকা হিসাবে দক্ষিণ এশিয়ার অন্যান্য দেশে তার সুনাম আছে। বাংলাদেশ স্বাধীন হওয়ার আগে থেকেই তিনি চলচ্চিত্রের গায়িকা হিসাবে কাজ শুরু করেন। বাংলাদেশ ছাড়াও ভারতীয় এবং পাকিস্তানি চলচ্চিত্রের অনেক গানে তিনি কণ্ঠ দিয়েছেন। রুনা লায়লা বাংলা, উর্দু, পাঞ্জাবি, হিন্দী, সিন্ধি, গুজরাটি, বেলুচি, পশতু, পারসিয়ান, আরবি, মালয়, নেপালি, জাপানি, স্পেনিশ, ফ্রেঞ্চ, ইতালীয় ও ইংরেজি ভাষাসহ মোট ১৮টি ভাষায় ১০ হাজারেরও বেশি গান করেছেন। পাকিস্তানে তার গান "দমাদম মাস্ত কালান্দার" অত্যন্ত জনপ্রিয়।